Sant Jacint de Bussanya - Viquipèdia, l'enciclopèdia lliure
Sant Jacint de Bussanya és la capella de la masia de Bussanya, en el terme municipal de Moià, al Moianès. Està situada 75 metres al sud de la masia a la qual pertany, en el sector occidental del terme de Moià.[1] Forma part de l'Inventari del Patrimoni Arquitectònic de Catalunya.
Sant Jacint del Mas Bussanya
Junt al Mas Bussanya. Moià (Moianès)
41° 48′ 54″ N, 2° 03′ 48″ E﻿ / ﻿41.814972°N,2.063272°E﻿ / 41.814972; 2.063272Coord.: 41° 48′ 54″ N, 2° 03′ 48″ E﻿ / ﻿41.814972°N,2.063272°E﻿ / 41.814972; 2.063272
IPAC: 16768
És una capella de nau única, amb absis semicircular. Coberta de teula a dos vessants, amb voladís senzill. Parament d'obra amb façana de pedra artificial encarada a nord-est. El portal d'accés queda emmarcat per dos pilastres i un dosaret de pedra. Els capitells que franquegen l'accés, sostenen capitells amb decoració geomètrica senzilla.[2] El conjunt és coronat per una petita espadanya coberta també de teules.[2]
És una capella construïda en el segle XIX emmarcada en els "revivals" romàntics. La tipologia segueix les directrius marcades pel neoromànic. En el timpà de l'arc d'accés, bloc de pedra amb l'escut nobiliari de la família Bussanya.[2]
A Wikimedia Commons hi ha contingut multimèdia relatiu a: Sant Jacint de Bussanya
↑ 2,0 2,1 2,2 «Sant Jacint del Mas Bussanya». Pat.mapa: arquitectura. Direcció General del Patrimoni Cultural de la Generalitat de Catalunya. [Consulta: 27 agost 2014].
Bussanya en el seu entorn, a l'Institut Cartogràfic de Catalunya
Obtingut de «https://ca.wikipedia.org/w/index.php?title=Sant_Jacint_de_Bussanya&oldid=20209096»
Last edited on 17 ago 2018, at 10:54